钦定古今图书集成/明伦汇编/氏族典/第478卷 > 《廖用贤尚友录》 > 万宗义
## 钦定古今图书集成/明伦汇编/氏族典/第478卷 > 《廖用贤尚友录》 > 万宗义

按《万姓统谱》：宗义，字克方，进贤人。嘉靖十九年由举
人署邓州学正。甄陶士类，谆切恳至，惓惓然诲人为
善，视一切纷华势利澹如也。时万冢宰为同宗，每当
道询及，辄不肯认，其刚正类此。后陞知卢龙县，任数
日，以直道不合于府推，遂浩然归。士林高之，曰：“今之
陶靖节也。”